Iepirkuma procedūras “Stacionāru „Gaiļezers” un „Latvijas Infektoloģijas centrs” iekštelpu remonts”

ID Nr. RAKUS 2017/101M nolikums
Iekšējo ceļu asfalta seguma atjaunošana
Līgums

Līgums Nr. B8-2019/____ 

par iekšējo ceļu asfalta seguma atjaunošanas darbu izpildi
Rīgā







 

2019. gada ____. jūnijā
SIA „Rīgas Austrumu klīniskā universitātes slimnīca”, reģ. Nr. 40003951628, kuru saskaņā ar 18.06.2019. pilnvaru Nr.25 pārstāv valdes priekšsēdētājs Imants Paeglītis un valdes loceklis Kaspars Plūme, turpmāk Pasūtītājs, un

SIA „BALTIJAS BŪVE”, reģ. Nr. 40103539308 kuru saskaņā ar statūtiem pārstāv valdes loceklis Roberts Kuiva, turpmāk Izpildītājs,
abi kopā un katrs atsevišķi turpmāk saukti Puses vai Puse,

Pusēm ņemot vērā, ka Izpildītājs ir atzīts par uzvarētāju Pasūtītāja rīkotajā iepirkuma procedūrā “Iekšējo ceļu asfalta seguma atjaunošana”, ID Nr. RAKUS 2019/38M, turpmāk Iepirkuma procedūra,

noslēdz šādu līgumu, turpmāk Līgums:

1. Līguma priekšmets

1.1. Pasūtītājs pasūta un apmaksā, un Izpildītājs apņemas veikt ceļu seguma remonta darbus stacionāra „Gaiļezers” un stacionāra „Pataloģijas centrs” teritorijā Hipokrāta ielā 2, Rīgā, stacionāra „Latvijas Onkoloģijas centrs” teritorijā Hipokrāta ielā 4, Rīgā, (turpmāk tekstā – Darbi) saskaņā ar Izpildītāja iesniegto finanšu piedāvājumu Iepirkuma procedūrai, kas ir Līguma 1. pielikums.
1.2. Pasūtītāja prognozētie Darbu apjomi pa posmiem noteikti Iepirkuma procedūras Nolikuma 1.a pielikumā.
1.3. Darbu izpildes laiks- 24 mēnešu laikā.
1.4. Ne vēlāk kā 4 nedēļu laikā no Līguma spēkā stāšanās Izpildītājs uzsāk Pasūtītāja norādītā viena posma būvdarbus, pēc tā pabeigšanas uzsāk otra posma (posma daļas) būvdarbus, utt., līdz EUR 100 000,00 izlietojumam. 2020. gada sākumā Puses vienojas par 2020. gadā būvējamo posmu un tā izpildes laiku.
2. Līguma summa

2.1.  Līguma summa ir līdz EUR 139 000,00 (viens simts trīsdesmit deviņi tūkstoši euro un 0 centi) bez pievienotās vērtības nodokļa, turpmāk – PVN.

2.2.  PVN nav iepirkuma priekšmets un savstarpējos norēķinos tiek piemērots atbilstoši norēķinu brīdī spēkā esošo Latvijas Republikas normatīvo aktu prasībām.
2.3. 2019. gadā izlietojamā summa- EUR 100 000,00 (viens simts tūkstoši euro), 20120 gadā- atlikusī summa.
2.4. Darbu izmaksās ietilpst Darbos izlietojamo materiālu izmaksas, visi piegādes izdevumi, kā arī jebkuri nodokļi un nodevas, transporta un citi izdevumi, kas saistīti ar materiālu piegādi un Darbu veikšanu. Pasūtītājam nav pienākuma veikt nekādus citus papildu maksājumus.

2.5.  Puses vienojas par 1 vienības Darbu cenām, kas atbilst Izpildītāja piedāvājumam Iepirkuma procedūrai, bet nevienojas par pilnīgi noteiktiem Darbu apjomiem.
2.6. Cenu piedāvājumā Izpildītājs kā jomas profesionālis ir ietvēris visus riskus, lai 24 mēnešu laikā veiktu Darbus par piedāvātajām cenām. Cenas visā Līguma darbības laikā nevar tikt paaugstinātas sakarā ar citu cenu pieaugumu, darbaspēka, materiālu, vai citu izmaksu pieaugumu.
2.7. Pasūtītājs negarantē izmantot pilnu Līguma 2.1. punktā minēto summu, un Izpildītājs nav tiesīgs par to celt iebildumus.

2.8.  Samaksa par Darbiem tiek noteikta katrā konkrētajā gadījumā (posma vai tā daļas realizācijā) atbilstoši 1. pielikumā norādīto Darbu cenām un Pasūtītāja pasūtītajai un Izpildītāja veiktajai posma vai tā daļas realizācijai.
2.9. Pasūtītājs veic norēķinu 30 dienu laikā pēc attiecīgā posma vai tā daļas Nodošanas- pieņemšanas akta parakstīšanas un rēķina saņemšanas.
3. Pušu pienākumi.

3.1.  Pasūtītājs apņemas:

3.1.1. nodrošināt Izpildītājam piekļuvi Darbu izpildei;

3.1.2. maksājumus veikt Līgumā noteiktā termiņā.

3.2.  Izpildītājs apņemas:

3.2.1. Reizē ar Līguma noslēgšanu Uzņēmējs iesniedz Darbu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu izpildē;

3.2.2. izpildot Darbus, ievērot Latvijas Republikā spēkā esošos normatīvos aktus, kas reglamentē Darbu izpildi;

3.2.3. izpildot Darbus, neradīt traucējumus Pasūtītāja darbībā;

3.2.4. izpildot Darbus, izmantot materiālus, kas atbilst Latvijas Republikas standartu un tehnisko noteikumu prasībām;

3.2.5. veikt Darbus, ievērojot Pasūtītāja darba specifiku, pacientu intereses, Pasūtītāja darba režīmu un darbinieku darba vajadzības;

3.2.6. ievērot darba drošības, aizsardzības, ugunsdrošības un apkārtējās vides aizsardzības noteikumus;

3.2.7. nodrošināt tīrību un kārtību Darbu veikšanas laikā, regulāru būvgružu izvešanu, lietojot savus konteinerus un transportu;

3.2.8. pēc Pasūtītāja pieprasījuma iesniegt pārskatu par Darbu izpildes gaitu;

3.2.9. Darbus pabeigt šajā Līgumā noteiktā termiņā;

3.2.10. ja no Izpildītāja neatkarīgu iemeslu dēļ nepieciešams mainīt Darbu apjomu vai darbu izpildes termiņu, nekavējoties ziņot Pasūtītājam;

3.2.11. nodot Pasūtītājam Darbus ar sagatavotu Darbu pieņemšanas – nodošanas aktu;

3.2.12. garantijas laikā, kā arī Līguma 4.4. punktā minētā akta saņemšanas gadījumā, 10 (desmit) dienu laikā par saviem līdzekļiem un uz sava rēķina novērst tos veikto Darbu un izmantoto materiālu kvalitātes trūkumus, kuru dēļ veiktie Darbi neatbilst Līguma noteikumiem.

4. Darbu pasūtīšanas, nodošanas un pieņemšanas kārtība

4.1.  Pasūtītāja kontaktpersona veic Darbu pasūtījumu, nosakot Darbu posma vai tā daļas apjomu un izpildes vietu, un Puses rakstiski vienojas par konkrētā posma vai tā daļas Darbu izpildes termiņu.

4.2. Pēc Darbu pabeigšanas Izpildītājs nekavējoties paziņo Pasūtītājam par paveikto Darbu gatavību nodošanai.

4.3.  Trīs darba dienu laikā pēc Izpildītāja paziņojuma saņemšanas Pasūtītājs, saskaņojot laiku ar Izpildītāju, nosūta savu pārstāvi Darbu pieņemšanai. 

4.4.  Izpildītājs nodod Pasūtītājam Darbu izpildes dokumentāciju. Ja Darbi ir padarīti augstā kvalitātē atbilstoši Pasūtītāja norādēm, Līgumam un tā pielikumam, tad Puses paraksta Darbu nodošanas-pieņemšanas aktu.

4.5.  Ja, veicot Darbu pieņemšanu, atklājas veikto Darbu un izmantoto materiālu kvalitātes trūkumi, defekti vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda aktu. Šāda veida akts tiek sastādīts arī par slēptiem trūkumiem vai bojājumiem, kurus Darbu pieņemšanas brīdī nav iespējams konstatēt, bet tie tiek konstatēti ekspluatācijas garantijas laikā saskaņā ar Līguma 9.3. punktu.

4.6.  Iestājoties Līguma 4.5. punkta nosacījumiem, Izpildītājs 10 (desmit) kalendāro dienu laikā novērš konstatētos trūkumus vai defektus par saviem līdzekļiem un uz sava rēķina. Šajā gadījumā Pasūtījuma izpildes termiņš netiek pagarināts un Aktā norādītais defektu novēršanas termiņš nav uzskatāms par Darbu izpildes termiņa pagarinājumu.

4.7.  Pēc trūkumu vai defektu novēršanas šī Līguma noteiktā kārtībā tiek veikta atkārtota Darbu pieņemšana.

4.8.  Pušu domstarpības, kas rodas Darbu un materiālu kvalitātes novērtēšanā, izšķir Pušu pieaicināti speciālisti. Izdevumus, kas saistīti ar speciālistu pieaicināšanu, sedz vainojamā Puse. 

5. Norēķinu kārtība

5.1. Pasūtītājs veic norēķinu 30 dienu laikā pēc attiecīgā posma vai tā daļas Nodošanas- pieņemšanas akta parakstīšanas un rēķina saņemšanas.

5.2.  Maksājumu Pasūtītājs veic ar pārskaitījumu uz Izpildītāja Līgumā norādīto kontu bankā.

5.3.  Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu.

6. Pušu atbildība

6.1. Ja kāda Puse nepilda vai nepienācīgi pilda savas līgumā paredzētās saistības, tad tā atlīdzina otrai Pusei visus šādas nepienācīgas izpildes rezultātā nodarītos zaudējumus. Zaudējumu apmēri jāpierāda tai Pusei, kas tos ir cietusi.
6.2. Ja Pasūtītājs ir nokavējis Līgumā noteikto samaksas termiņu, Izpildītājam ir tiesības piedzīt līgumsodu 0,05% (nulle komats nulle pieci procenti) no nesamaksātās summas par katru nokavēto dienu, bet ne vairāk kā 10% (desmit procentus) no līgumcenas.

6.3. Par Līguma 4.1. apakšpunktā noteiktā termiņa nokavēšanu Pasūtītājam ir tiesības piedzīt līgumsodu 0,05% (nulle komats nulle pieci procenti) no Līguma summas par katru nokavēto dienu, bet ne vairāk kā 10% (desmit procentus) no Līguma summas.

6.4. Ja Līguma 4.5. un 9.3. punktā noteiktajā kārtībā netiek novērsti konstatētie trūkumi un nepilnības, tad Pasūtītājam ir tiesības novērst tos pašam, iesaistot trešās personas, bet maksu pieprasīt no Izpildītāja.

6.5. Par zaudējumiem, ko nodarījušas trešās personas, viena Puse atbild otrai tikai tad, kad tā pati devusi iespēju šo zaudējumu nodarīt vai, kad tai bijuši līdzekļi to novērst.

6.6. Izpildītājs ir atbildīgs par darba aizsardzības, ugunsdrošības, apkārtējās vides aizsardzības, kā arī citu tiesību normatīvo aktu ievērošanu, kas regulē Darbu izpildi.

6.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības.

7. Nepārvarama vara

7.1. Puse tiek atbrīvota no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi tādu nepārvaramas varas (force majeure) apstākļu, kurus nevarēja ne paredzēt, ne novērst, ne ietekmēt, iestāšanās rezultātā. Nepārvaramās varas (force majeure) apstākļi ietver notikumus, kuri atrodas ārpus Pušu kontroles un atbildības (dabas katastrofas, zibens, ūdens plūdi, ugunsnelaime, zemestrīce un citas stihiskas nelaimes, kā arī karš un kaujas darbība, streiki, jauni valsts vai pašvaldību likumi vai kādi citi normatīvi akti un citi apstākļi, kas neiekļaujas Pušu iespējamās kontroles un atbildības robežās).

7.2. Pusei, kas nokļuvusi nepārvaramās varas (force majeure) apstākļos, nekavējoties rakstiski jāinformē par to otra puse un, ja iespējams, ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu dēļ līgumsaistības nav iespējams izpildīt ilgāk par sešiem mēnešiem, katrai līguma Pusei ir tiesības atteikties no turpmākas Līguma izpildes. Šajā gadījumā neviena no Līguma Pusēm nevar prasīt zaudējumu atlīdzību, kas radušies šī Līguma izbeigšanas rezultātā.

7.4. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes u.c., cenu paaugstināšanās, vispārēja inflācija valstī, valūtas kursu svārstības un citi tamlīdzīgi biznesa riski.
8. Līguma darbības termiņš un Līguma izbeigšanas nosacījumi

8.1. Līgums stājas spēkā ar tā abpusēju Līguma parakstīšanas brīdi ir spēkā līdz visu saistību pilnīgai un pienācīgai izpildei.

8.2. Puses ir tiesīgas izbeigt Līgumu, savstarpēji vienojoties par to rakstveidā.

8.3. Pasūtītājs ir tiesīgs ar vienpusēju rakstisku paziņojumu priekšlaicīgi izbeigt Līgumu, ja Izpildītājs nepilda Līguma noteikumus (atsakās veikt Darbus, atsakās veikt Darbus par Līgumā noteiktajām cenām, Izpildītājs Darbu izpildes termiņu kavē ilgāk par 20 (divdesmit) dienām). Šajā gadījumā samaksa tiek veikta tikai par Izpildītāja faktiski veiktajiem Darbiem, pirms tam ieturot līgumsodu 10 % apmērā no Līguma summas.

8.4. Pasūtītājs ir tiesīgs ar vienpusēju rakstisku paziņojumu priekšlaicīgi izbeigt Līgumu, ja Pasūtītājam Darbi turpmāk nav nepieciešami, vai to apmaksai nav finansējuma.

9. Garantijas

9.1. Puses garantē, ka to pārstāvjiem ir attiecīgas pilnvaras, lai slēgtu šo Līgumu un uzņemtos tajā noteiktās saistības un pienākumus.
9.2. Izpildītājs garantē, ka visas apdrošināšanas tiks veiktas un uzturētas spēkā visā Darbu izpildes laikā un Darbu garantijas laikā atbilstoši normatīvo aktu prasībām.
9.3. Izpildītājs garantē veikto Darbu un izmantoto materiālu kvalitāti 24 (divdesmit četrus) mēnešu laikā pēc darbu nodošanas-pieņemšanas akta abpusējas parakstīšanas.

9.4. Garantijas laikā Izpildītājs 10 (desmit) dienu laikā par saviem līdzekļiem un uz sava rēķina novērš visus atklātos trūkumus un defektus, kas radušies Izpildītāja vainas dēļ.

9.5. Izpildītājs nav atbildīgs par defektiem, kas radušies Pasūtītāja vai trešo personu neuzmanīgas vai ļaunprātīgas rīcības rezultātā.
10. Citi noteikumi

10.1. Pusēm ir tiesības vienoties par Līguma grozījumiem (izņemot līgumcenas) vai papildinājumiem, tos noformējot papildu vienošanos veidā, kas pēc abpusējas parakstīšanas kļūst par neatņemamu Līguma sastāvdaļu.

10.2. Visus strīdus un domstarpības, kas radušies Līguma izpildes gaitā, Puses risina pārrunu ceļā

10.3. Ja Puses nepanāk vienošanos pārrunu ceļā, strīdi tiek izskatīti Latvijas Republikas normatīvajos aktos noteiktā kārtībā.

10.4. Līguma noteikumi apspriežami saskaņā ar Latvijas Republikas normatīvajiem aktiem.
10.5. Ja kādai no Pusēm tiek mainīts juridiskais statuss, atrašanās vieta, banku rekvizīti, amatpersonas, tad tā nekavējoties rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.

10.6. Pušu reorganizācija vai to amatpersonu maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējam.

10.7. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.

10.8. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.

10.9. Kontaktpersonas Līguma izpildei no Pasūtītāja puses: 
10.9.1. ar tiesībām veikt pasūtījumu un parakstīt pieņemšanas- nodošanas aktus: tehniskais direktors (Līguma slēgšanas laikā Pjotrs Harlamovs, tālr. +371 67042300, +371 29163306, e- pasts: pjotrs.harlamovs@aslimnica.lv);
10.9.2. bez tiesībām parakstīt pieņemšanas- nodošanas aktus: Ēku tehniskās ekspluatācijas un remontu daļas vadītāja (Līguma slēgšanas laikā Regīna Rutkus, tālr. +371 67042999, +371 29518301, pasts: regina.rutkus@aslimnica.lv).
10.10. Kontaktpersona Līguma izpildei no Izpildītāja puses: būvdarbu vadītājs (Līguma slēgšanas laikā Mārtiņš Briedis, tālr. +371 29338056, e- pasts martins.briedis@baltijasbuve.lv, info@baltijasbuve.lv).
10.11. Puses ir tiesīgas nomainīt Līguma 10.9. un 10.10. punktā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
10.12. Līgums sastādīts uz 5 (piecām) lapām ar 1 pielikumu, parakstīts 2 (divos) eksemplāros.

10.13.  Līguma eksemplāri izsniegti pa vienam katrai Pusei. Abiem Līguma eksemplāriem ir vienāds juridisks spēks. Visi Līguma pielikumi ir tā neatņemamas sastāvdaļas.

10.14. Līguma neatņemama sastāvdaļa ir 1 pielikums:
1. pielikums- Darbu cenas (Izpildītāja finanšu piedāvājums Iepirkuma procedūrai).
Pušu rekvizīti un pārstāvju paraksti

	Pasūtītājs:

SIA “Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods HABALV22

Konta Nr. LV24HABA0001407045805

Tālr. +371 67042400, fakss +371 67042786, e- pasts: aslimnica@aslimnica.lv
____________________________

Imants Paeglītis
____________________________

Kaspars Plūme
	Izpildītājs:

SIA „BALTIJAS BŪVE”

